**Проект: „ Проект за зајакнување на иновативен туризам - СТЕП“**

# Метаморфозис, фондација за интернет и општество Центар за развој на Плански регион Полог, и Советот на Округот Елбасан

**Упатство за буџетирање**

Следново упатство има за цел да даде објаснување за пополнување на образецот за буџет и да ви помогне да развиете соодветен и рационален буџет при пријавување на повикот од програмата за мали грантови во рамки на проектот „ Проект за зајакнување на иновативен туризам – СТЕП“: “, спроведуван од Метаморфозис,,Центарот за развој на Плански регион Полог, и Советот на Округот Елбасан со поддршка од Европската Унија.

Во ваш интерес е да се потрудите, најдобро што можете, дадените цифри и детали да бидат точни и разумни. Пополнете ја пријавата на македонски јазик. Водете сметка дека проектот ќе биде ослободен од плаќање на ДДВ.

**Буџетот мора да биде пресметан во евра.**

1. **Б У Џ Е Т**
2. **Резиме на буџетот**

Овој дел има за цел да даде општа слика за средствата потребни за успешно завршување на вашиот проект/грант. Тој вклучува ставки како што се опрема и други кои детално се објаснети понатаму во упатството.

* + **Побарани средства од СТЕП во ЕУР** – Во оваа колона автоматски ќе ви биде прикажан делот од трошоците кои ги барате од проектот СТЕП без ДДВ преку формула поврзана со табелите подолу.
  + **Финансирање од други извори во ЕУР (кофинансирањето не е задолжително) –** Во оваа колона наведете ги трошоците кои се покриени од други извори на финансирање, т.е. оние кои не се бараат од СТЕП, а кои се од суштинско значење за успешно спроведување на проектот. Финансирање од други извори не е услов за добивање на грант на овој повик.
  + **Вкупни трошоци во ЕУР –** Во оваа колона се прикажуваат комплетните трошоци за вашиот проект / грант, преку формула поврзана со другите делови на табелата.

# Д Е Т А Л Е Н Б У Џ Е Т

Секоја од категориите трошоци дадени во резимето на буџетот има свој дел во овој формулар за детален буџет. Оценете најдобро што можете на која буџетска категорија ѝ припаѓа трошокот за вашиот проект/грант. Доколку има потреба додадете редови во табелите, внимавајќи новите ставки соодветно да бидат вклучени во поставените формули.

Запомнете дека комисијата за евалуација која го прегледува предлог буџетот нема детални информации колку и вие за проектот/грантот, затоа бидете конкретни и внесете ги само средствата кои ги барате од СТЕП.

*За грантистите носители од Република Северна Македонија*

Договорниот орган нема да врши трансфер на средства на сметка на грантистите. Финансиската реализација на трошоците од малите грантови ќе се врши директно од страна на договорниот орган врз основа на доставeно барање за плаќање на фактура од страна на грантистите за секој настанат трошок одделно, во согласност со доставениот детален буџет на грантот. Трошоците ќе бидат ослободени од плаќање ДДВ. Процедурата за ослободување на ДДВ ќе ја иницира договорниот орган. Персоналниот данок на доход се смета како подобен трошок.

*За грантистите носители од Република Албанија*

Преносот на средства за реализација на буџетите ќе биде извршен еднократно од страна на договорниот орган по доставување на извештај за настанати трошоци, во согласност со доставениот детален буџет на грантот.  Трошокот за ДДВ не е подобен и истиот ќе биде на терет на грантистите. Персоналниот данок на доход се смета како подобен трошок.

# Хонорари и договори за надворешни професионални услуги (бруто)

Наведете ставки како што се хонорари за лица ангажирани врз основа на договори, како што се експерти, консултанти, и тн.

# Набавки за проектот

Вклучете набавки на материјали или други потреби потребни за изведување на проектните активности (вклучете ги само оние кои што ќе ги користите за проектните цели, не оние што се за користење во канцеларијата). Не е дозволена набавка на опрема која нема да биде дел од активностите на проектот и нема да води кон остварување на целите на проектот.

# Издавање и печатење

Овој дел би требало да ги содржи сите трошоци поврзани со публикување на проектни материјали. Дизајн, прекршување и печатарски трошоци припаѓаат овде, но не и авторите на содржината кои спаѓаат во делот 1 или 2 (хонорари) исто како и евентуален превод на друг јазик.

# Други трошоци

Овој дел е за трошоците кои не влегуваат во другите буџетски категории. Наведете ги конкретните трошоци кои не се вклучени на друго место (не пишувајте само “други трошоци”).

# О П Р А В Д А Н О С Т Н А Б У Џ Е Т О Т

**Внимавајте,** буџетот има за цел да даде детално и точно објаснување зошто буџетските ставки се суштински за постигнување на целта на проектот. Ве молиме обезбедете дополнителна документација онаму каде што е тоа можно и каде што е потребно за да го поткрепите вашиот буџет.

Запомнете дека од оправданоста на буџетските ставки може да зависи одобрувањето или одбивањето на вашиот проект. Лицата кои го прегледуваат ќе бараат детали кои ги објаснуваат трошоците, со цел да донесат одлука за финансирањето. Затоа, **БИДЕТЕ КОНКРЕТНИ!**

|  |  |
| --- | --- |
| *Пример:*  *Пример:* | *Трошоци за реклама на туристичкиот пакет за 3 месеци по 100 евра (1 x 3месеци x 100 евра = 300 евра)*  *Ако купувате книги, во делот од буџетот кој се однесува на набавки за проектот напишете: „книги според списокот даден во прилог“ и внесете го вкупниот износ, но истовремено приложете список на книги заедно со наслови, автори, издавачи и единечни цени.* |

Одбраните суб-грантисти ќе бидат обврзани да достават подетални спецификации на трошоци и образложенија на трошоците вклучени во буџетот како дел од процедурата за потпишување договор за грант.